MINT ราคาหุ้น Laggard โบรกฯชี้กำไรปีนี้-ปีหน้าแข็งแกร่งมากซื้อเป้า 46 บ.
MINT ราคาหุ้น Laggard โบรกฯชี้กำไรปีนี้-ปีหน้าแข็งแกร่งมากซื้อเป้า 46 บ.
21 ก.ย. 2560

บล.ดีบีเอส วิคเคอร์ส ระบุในบทวิเคราะห์วันนี้(21ก.ย.) บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ราคาหุ้น Laggard จากงบการเงิน ไตรมาส 2/60 ที่นักลงทุนอาจมีการรับรู้ในทางร้ายเกินไป (misperception) ทำให้ราคาหุ้นเคลื่อนไหวช้า (laggard) เทียบกับกลุ่ม เห็นว่าจะเป็นโอกาสในการลงทุน เพราะนอกจากธุรกิจโรงแรมในไทยที่กลับมาฟื้นตัวดีขึ้นแล้ว ปีนี้จะเป็นปีเริ่มต้นของการเก็บเกี่ยวการไปลงทุนหนักในช่วง 2 ปีที่ผ่านมา
โรงแรมในต่างประเทศฟื้นตัวดีขึ้น สินทรัพย์หลักที่เข้าไปลงทุนคือ Tivoli ในบราซิลและโปรตุเกส และเป็นรายได้หลักจากต่างประเทศของ MINT ขณะนี้รายได้เฉลี่ยต่อห้อง (RevPar) มีอัตราการเติบโตเป็นตัวเลขสองหลัก (double digit) หลังมีการเปลี่ยนกลุ่มลูกค้าจากที่เน้นยุโรปมาเป็นโปรตุเกสที่มีเสถียรภาพมากกว่าการปรับปรุงตกแต่งโรงแรมให้สวยงามและมีการ rebranding คาดว่าโรงแรมที่โปรตุเกสจะให้ผลกำไรที่ดีมากใน 1-2 ปีข้างหน้านี้
แนะนำซื้อคาดว่าอัตราการเติบโตกำไรหลักแข็งแกร่งมากปีนี้และปีหน้าเป็น 23%/16% ตามลำดับ ราคาพื้นฐานที่ 46 บาทประเมินด้วยวิธี DCF (WACC 8%, TG 2.5%)
 